SANParke se bewaringshoof geskorsArgieffoto SANParke het Dinsdag Hector Magome, hoof van bewaringsdienste, se skorsing bevestig. “Ons kan die voorlopige skorsing bevestig,” het Reynold Thakhuli, woordvoerder vir SANParke, gesê. Hy wou egter nie verdere besonderhede verskaf nie en het gesê die saak is “nie vir die publiek nie”. Thakhuli het wel bevestig dat die kontrak met Pathfinder, ŉ maatskappy wat renosterstroopinligting versamel, gekanselleer is. “Pathfinder se kontrak is gekanselleer en ons hoef nie die redes te verskaf waarom die kontrak gekanselleer is nie. Dit is ŉ saak tussen die kliënt en die diensverskaffer.” Beeld het berig dat die maatskappy se kontrak nog tot Februarie 2016 geldig is. Volgens die koerant is SANParke “in ŉ oorlog met homself gewikkel”, maar Thakhuli het dit ontken. -SAPA